SUID-AFRIKAANSE RADIOLIGA NUUS VIR SONDAG 21 JULIE 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. 'n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


Ons begin vanoggend die bulletin met die nuus van 'n stil sleutel. 


Dit is met leedwese dat ons aankondig dat die sleutel van Steve Schmidt, ex- 
ZSGAWH, 79 jaar oud, op 14 Junie 2019 in die Pretoria Oos-hospitaal stil geword 
het. Hy was vir lank `n lid van die Pretoria ARK. 


Ons betuig ons opregte meegevoel aan sy vrou, Maureen, dogter Liesel, familie 
en vriende. 

POUSE 

In die nuus, vandag: 

DIE ZS2 NAELLOOP VANMIDDAG 


DIE TARU VERTEENWOORDIG AMATEUR RADIO BY GCEPT VER- 
GADERINGS 


en 
AMSATSA RUIMTE SIMPOSIUM 2020 

Bly ingeskakel vir meer inligting oor hierdie en ander interessante nuusitems. 
DIE Z$2 NAELLOOP VANMIDDAG 

Die 752 Naelloop is vanmiddag vanaf 14:00 tot 15:00 UTC op die lug met 
gelykgolf en foon aktiwiteit op 40 meter. Die uitruiling is `n RS- of RST-verslag 
en jou provinsiale of lands afkorting. Logstate in die ADIF, Cabrillo of MS Excel 
formaat en gemerk “my roepsein ZS2 Naelloop,” moet die Kompetisie komitee 
bereik teen Sondag 28 Julie 2019 op e-pos zs2ec01@gmail.com. Die volledige 


stel reëls is op bladsy 56 van die 2019 Blou Boek, die logstate is beskikbaar 
vanaf die Kompetisie Bladsy op die Liga-webblad. 


DIE TARU VERTEENWOORDIG AMATEUR RADIO BY GCEPT VER- 
GADERINGS 


Internasionale Amateur Radio Unie Streek 1 berig dat 'n verdere vergadering 
om die onderwerp van Wireless Power Transmission' (WPT) aan te spreek, 


vroeër hierdie maand plaasgevind het. `n Subgroep van die Europese Konferen- 
sie van Pos en Telekommunikasie Administrasies (CEPT) Komitee SE24, besig 
met werk oor 'n verslag oor generiese WP'T toestelle, het vroeg in Julie in Kopen- 
hagen, Denemarke, vergader. TARU Streek 1 President Don Beattie, G3BJ, het 
insette gelewer oor projeksies van skadelike emissies van WP'T-stelsels, beide 
generiese en WPT vir elektriese voertuie, wat werk teen bestaande harmoniese 
emissie grense. 


Die TARU het ook gerapporteer oor toetse wat uitgevoer is op klein WPT- 
toestelle en `n volledige verslag moet by die volgende vergadering in September 
oorweeg word. Die TARU gaan voort om te stry vir strenger emissie perke 
op harmoniese en ander onjuiste uitlatings van WP'T-stelsels, wat die potensi- 
aal kan hê om volgehoue skadelike inmenging vir gevestigde radio dienste te 
veroorsaak. Die IJARU was ook verteenwoordig tydens `n onlangse vergadering 
in Switserland van die CEP'T-projekspan D. Dit was die laaste van die GEPT- 
projekspan byeenkomste vir die voorbereiding van Europese Gemeenskaplike 
Voorstelle (ECP) vir 'n aantal agenda items vir die Wêreld Radiokommunikasie 
Konferensie 2019 (WRCO-19 ) in Oktober in Egipte. 


WRC-19 agendapunt 1.1, wat die moontlikheid van `n “geharmoniseerde” Streek 
1-toekenning op 50 MHz aanspreek, was die sleutel kwessie wat opgelos moet 
word. Die projekspan het ooreengekom oor die teks van `n ECP vir WRGC- 
19, wat, indien deur die afgevaardigdes aangeneem word, `n inskrywing in die 
Internasionale Tabel van Toekennings vir Streek 1 sal sien en sekondêre 50 - 52 
MHZ aan Amateur Radio toeken. Daarbenewens het die span ooreengekom dat 
'n voetnota by die Internasionale Tabel gevoeg word om individuele GEPT-lande 
toe te laat om ʼn nasionale primêre toekenning in die 50,0 - 50,5 MHz-sub-band 
in te voer. 


Die TARU sal aan die einde van Augustus die finale vergadering van die CEPT 
se Konferensie Voorbereidende Groep (CPG) bywoon en die CEPT se insette 
tot WRC-19 finaliseer. Daardie vergadering sal ook `n voorstel van Frankryk 
oorweeg om op 'n primêre basis 144-146 MHz aan die Lugvaart dienste toe te 
ken. 


VAKATURE IN DIE NUUSSPAN 


Die SARL-Nuuspan verwelkom Paul Johnson, ZS1S by die span. Die span 
het nog vakatures vir `n Bulletin-samesteller/redakteur, `n Engelse en `n 
Afrikaanse proefleser. As jy by die Nuusspan wil aansluit, kontak Dennis by 
zsAbs@netactive.co.za of Anette, ZR6D by jhjacobsza@gmail.com. 


KLETSKOOS EN AFRICUBE MAAK GOEIE VORDERING 


Kletskous en AfriGUBE, AMSAT SA se twee CubeSat-projekte, maak goeie 
vordering. Die ruimte raam en die ontwerp vir die ontplooiing van die antenna, 
en die sonpaneel is goedgekeur tydens die projek vergadering wat verlede Sater- 
dag gehou is. Die elektroniese kragstelsel en magnetiese stabilisator is voltooi. 
Hierdie week is die nuwe multi-laag gedrukte stroombaanborde vir die transpon- 


der ontvang. Die PCB's is vervaardig en geborg deur 'Trax Interconnect in hul 
moderne fabriek in Kaapstad. AMSAT SA beplan om Kletskous te vlieg op 
die volgende Secunda Amateurradioklub BACAR vlug wat geskeduleer is vir 12 
Oktober. 'n Voorvlug Kletskous-integrasie vergadering sal vroeg in September 
gehou word. 


Jy luister na `n nuusbulletin van die Suid-Afrikaanse Radioliga 
AMSATSA RUIMTE SIMPOSIUM 2020 


AMSATSA sal sy 2020 Ruimte Simposium in Midrand op Saterdag 18 Julie 
2020 hou. Gauteng Klubs word versoek om na die datum op te let en by te voeg 
tot hul program vir 2020. Meer besonderhede en die eerste oproep vir referate 
sal in die volgende twee weke bekend gemaak word. 


ZSSOMOON AKTIEF VAN 20 TOT 31 JULIE 


Op Sondag 20 Julie 1969 het meer as 500 miljoen mense regoor die wêreld 
geluister en gekyk met opwinding toe Neil Armstrong en Buzz Aldrin hul eerste 
stappe op die Maan se oppervlak geneem het. Om hierdie spesiale gebeurtenis 
te herdenk, sal daar op verskeie tye tussen 20 tot 31 Julie `n spesiale geleentheid 
stasie op die lug wees via verskeie satelliete (Oscar 100, AO-91, AO-92, SO-50 en 
moontlik meer) as ZS5OMOON. Hierdie roepsein sal gedurende hierdie tydperk 
deur verskeie radio amateurs beman word. Kyk na die twitter voer vir opdater- 
ring wanneer die stasie aktief sal wees https:/ /twitter.com/zs5Omoon. Indien 
enige Suid-Afrikaanse radio amateur gedurende die tydperk as ZS5SOMOON wil 
aktief wees, of vir enige navrae of elektroniese @SL-kaart versoeke, kontak asse- 
blief vir Tom, ZR6TG by e-pos by tvdbon--zs5Omoon@gmail.com 


KOMPETISIE UITSLAE 


Die Kompetisie Komitee het nege logstate ontvang vir die SARL Newbie Kom- 
petisie wat op 6 Julie 2019 gehou is. 


1ste Wicus Ross, ZS1WWW - 210 punte 2de Marie Grobbelaar, ZSAMG - 1385 
punte 3de Nickus de Vos, ZR6JN - 130 punte 


KLUB NUUS 


Die Magalies Radioamateurklub bied ʼn opleidingskursus aan vir die Oktober 
RAFE. Die klasse begin om 08:30 SAT op Saterdag 27 Julie by die Magalies 
Klubhuis op die hoek van Bryer en Mills Lane, Waverley, Pretoria. Volledige 
besonderhede is beskikbaar op die Klub se webwerf by www.zsémrk.org. 


Die Wesrand Amateurradioklub het sy algemene jaarvergadering gehou op Sa- 
terdag 13 Julie 2019. Die volgende komitee is verkies. Voorsitter: Geoff Levey, 
Z7S6C Onder Voorsitter: Nic van Duffelen, ZRGAEZ Sekretaris: Phillip van 'Ton- 
der, ZSGPVT Tesourier: Gert du Plessis, ZR6GRT Lede: Stephen Reynolds, 
ZS6SJR; Anthony Rouguette, ZS6ANT; Glen Andrew, ZS6GGA; Beverley van 
Tonder, ZR6BVT en Shane Clarke, 4S6SC Gekoëpteerde lede: Willem Weide- 
man, ZS6X; Nick Dreyer, ZSIN en Keith Liddle, ZSGAGF 


HEF VOORTPLANTINGSVOORSPELLING 


Hannes Coetzee, ZS6BZP, Hannes Coetzee, ZS6BZP, berig dat die verwagte 
sonaktiwiteitsvlak laag gaan bly. 'Tans is daar geen sonvlekke sigbaar nie. 
Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van een vir die week gebruik. Amateurs kan bruikbare 
DX openinge op die 18 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vandag - die ZS2 Naelloop 24 Julie die sluitingsdatum vir 80 m Klub Naelloop 
logstate 25 Julie - die sluitingsdatum vir die Augustus Radio ZS 27 en 28 Julie - 
die RSGB-eilande op die lug kompetisie 29 Julie - die sluitingsdatum vir logstate 
vir die RaDAR-uitdaging, die ORP en ZS2 naelloop 3 Aug - die Pretoria ARK 
snuffelmark 4 Aug - die SARL HF Foon Kompetisie 9 Aug - die SARL JD 
Naelloop 10 Aug - Die SARL Jeug Naelloop 17 en 18 Aug - die Internasionale 
Vuurtoring en Ligskip Naweek 18 Aug - die SARL HF Digitale Kompetisie 25 
Aug - die SARL HEF Gelykgolf Kompetisie 


Om die bulletin mee af te sluit, 'n opsomming van ons hoof berig: 


Die 752 Naelloop is vanmiddag vanaf 14:00 tot 15:00 UTC op die lug met 
gelykgolf en foon aktiwiteit op 40 meter. Die uitruiling is `n RS- of RST-verslag 
en jou provinsiale of lands afkorting. Die volledige stel reëls is op bladsy 56 van 
die 2019 Blou Boek, die logstate is beskikbaar vanaf die Kompetisie Bladsy op 
die Liga-webblad. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 38 620 kHz plaas met vergunning van 
Andy, ZS6ADY. Ons ontvang graag jou seinrapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Johan de Bruin, 
ZS6JHB en gelees deUF ...... uu ve see ve see wee ea ek EE Be Ge Ge Gee see Gee de 


Die Afrikaanse Nuusspan groet nou en wens jou 'n mooi week toe. Totsiens. 
p J 


/EX 


